《白甿辞（五首）》
明代·王廷陈

娱酒沉歌费白日，绝代佳人何可失。
若恋似矜态非一，持觞递可娇相迫。
左推右引侠气溢，簪珥堕落宁复索。
文窗朱缀开洞房，锦衾瑶席施象床。
五色杂组系流黄，复帐中薰百和香。
层轩曲槛俯回塘，鸳鸯鸂鶒罗成行。
生丁盛世福运昌，四时为乐允无疆。

作者简介：湖广黄冈人，字稚钦，王廷瞻兄。恃才放恣，甚至上树呼叫，馆师无如之何。正德十二年可士，选翰林庶吉士。因疏谏武宗南巡，罚跪受杖。时已授给事中，乃出为裕州知州。失职怨望，为上官所劾，罢归乡里。屏居二十余年，嗜酒纵倡为乐。达官贵人来家，蓬发跣足延见。时衣红纻窄衫，骑牛跨马，啸歌田野间。诗婉丽多风，文长于尺牍。有《梦泽集》。